CELEX: 32015D1353
Language: el
Date: 2015-08-03 00:00:00
Title: Εκτελεστική απόφαση (ΕΕ) 2015/1353 της Επιτροπής, της 3ης Αυγούστου 2015, για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για τη Νότια Αφρική στον κατάλογο τρίτων χωρών ή μερών αυτών από όπου επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, σε σχέση με την υψηλής παθογονικότητας γρίπη των πτηνών [κοινοποιηθείσα υπό τον αριθμό C(2015) 5290] (Κείμενο που παρουσιάζει ενδιαφέρον για τον ΕΟΧ)

5.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 208/36
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1353 ΤΗΣ ΕΠΙΤΡΟΠΉΣ
   της 3ης Αυγούστου 2015
   για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για τη Νότια Αφρική στον κατάλογο τρίτων χωρών ή μερών αυτών από όπου επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, σε σχέση με την υψηλής παθογονικότητας γρίπη των πτηνών
   
      
         [κοινοποιηθείσα υπό τον αριθμό C(2015) 5290]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4 και το άρθρο 9 παράγραφος 4 στοιχείο γ),
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής (2) καθορίζει τους κανόνες υγείας των ζώων και τους κανόνες δημόσιας υγείας για την εισαγωγή στην Ένωση και τη διαμετακόμιση και την αποθήκευση στην Ένωση φορτίων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων («τα εμπορεύματα»).
            
         
               (2)
            
            
               Στα μέρη 2 και 3 του παραρτήματος II της απόφασης 2007/777/ΕΚ περιλαμβάνεται κατάλογος τρίτων χωρών ή μερών αυτών από όπου επιτρέπεται να εισάγονται στην Ένωση τα εμπορεύματα, υπό την προϋπόθεση ότι έχουν υποστεί τη σχετική επεξεργασία που περιγράφεται στο μέρος 4 του εν λόγω παραρτήματος.
            
         
               (3)
            
            
               Η Νότια Αφρική περιλαμβάνεται στα μέρη 2 και 3 του παραρτήματος II της απόφασης 2007/777/ΕΚ ως τρίτη χώρα από την οποία επιτρέπεται η εισαγωγή και η διαμετακόμιση μέσω της Ένωσης εμπορευμάτων που προέρχονται από πουλερικά, εκτρεφόμενα πτερωτά θηράματα, στρουθιονίδες και άγρια πτερωτά θηράματα από ολόκληρο το έδαφός της.
            
         
               (4)
            
            
               Μετά την επιδημική έκρηξη της γρίπης των πτηνών υψηλής παθογονικότητας («HPAI») του υποτύπου H5N2 στη Νότια Αφρική τον Απρίλιο του 2011, η απόφαση 2007/777/ΕΚ τροποποιήθηκε με τον εκτελεστικό κανονισμό (ΕΕ) αριθ. 536/2011 της Επιτροπής (3), με σκοπό να προβλεφθεί ότι όλα τα ανωτέρω εμπορεύματα μπορούν να λάβουν έγκριση για εισαγωγή από τη Νότια Αφρική στην Ένωση μόνον εφόσον υποστούν την ειδική επεξεργασία «D», όπως περιγράφεται στο μέρος 4 του παραρτήματος II της απόφασης 2007/777/ΕΚ, μέσω της οποίας ο ιός που ενδεχομένως να έχει μολύνει το εμπόρευμα αδρανοποιείται. Επιπλέον, εκδόθηκαν και οι εκτελεστικοί κανονισμοί (ΕΕ) αριθ. 991/2011 (4) και (ΕΕ) αριθ. 110/2012 της Επιτροπής (5) σε συνάρτηση με την εξέλιξη της κατάστασης της νόσου.
            
         
               (5)
            
            
               Στις 2 Μαρτίου 2015 η Νότια Αφρική υπέβαλε στοιχεία σχετικά με την κατάσταση της HPAI και δήλωσε ότι ολόκληρο το έδαφός της έχει απαλλαγεί από την εν λόγω νόσο.
            
         
               (6)
            
            
               Οι πληροφορίες αυτές έχουν πλέον αξιολογηθεί από την Επιτροπή. Με βάση την αξιολόγηση αυτή, καθώς και τις εγγυήσεις που δόθηκαν από τη Νότια Αφρική, κρίνεται σκόπιμο να τροποποιηθεί η προβλεπόμενη επεξεργασία για τα εμπορεύματα που καλύπτονται από την απόφαση 2007/777/ΕΚ, ώστε να ληφθεί υπόψη η θετική αξιολόγηση σχετικά με την κατάσταση της νόσου.
            
         
               (7)
            
            
               Ως εκ τούτου, τα μέρη 2 και 3 του παραρτήματος II της απόφασης 2007/777/ΕΚ θα πρέπει να τροποποιηθούν αναλόγως.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 3 Αυγούστου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
   
      (3)  Εκτελεστικός κανονισμός (ΕΕ) αριθ. 536/2011 της Επιτροπής, της 1ης Ιουνίου 2011, για τροποποίηση του παραρτήματος II της απόφασης 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους (ΕΕ L 147 της 2.6.2011, σ. 1).
   
      (4)  Εκτελεστικός κανονισμός (ΕΕ) αριθ. 991/2011 της Επιτροπής, της 5ης Οκτωβρίου 2011, για την τροποποίηση του παραρτήματος II της απόφασης 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους σε σχέση με την υψηλής παθογονικότητας γρίπη των πτηνών (ΕΕ L 261 της 6.10.2011, σ. 19).
   
      (5)  Εκτελεστικός κανονισμός (ΕΕ) αριθ. 110/2012 της Επιτροπής, της 9ης Φεβρουαρίου 2012, για την τροποποίηση του παραρτήματος II της απόφασης 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους (ΕΕ L 37 της 10.2.2012, σ. 50).
   
      ΠΑΡΑΡΤΗΜΑ
      Το παράρτημα II της απόφασης 2007/777/ΕΚ τροποποιείται ως εξής:
      
                  1.
               
               
                  Στο μέρος 2, η καταχώριση για τη Νότια Αφρική αντικαθίσταται από την ακόλουθη:
                  
                              «ZA
                           
                           
                              Νότια Αφρική
                           
                           
                              C
                           
                           
                              C
                           
                           
                              C
                           
                           
                              A
                           
                           
                              D
                           
                           
                              A
                           
                           
                              A
                           
                           
                              C
                           
                           
                              C
                           
                           
                              A
                           
                           
                              A
                           
                           
                              D
                           
                           
                              XXX»
                           
                        
            
                  2.
               
               
                  Στο μέρος 3, η καταχώριση για τη Νότια Αφρική αντικαθίσταται από την ακόλουθη:
                  
                              «ZA
                           
                           
                              Νότια Αφρική
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX
                           
                        
                              Νότια Αφρική ZA-1
                           
                           
                              E
                           
                           
                              E
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              E
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX»